paragraph_text: God. 1871. ocijenjeno je kako je staro gradsko središte ima preuske i krive ulice, te nedovoljno trgova, zbog čega je zamišljen novi grad oko monumentalnih bulevara i širokih pravocrtnih ulica koje su smatrane modernima, zdravijima i lakšima za čuvanje. Primijenjeni su brojni arhitektonski historicistički stilovi koji su se često miješali na pojedinim građevinama. Koncem 19. stoljeća, uz novi materijal - armirani beton, javlja se i novi stil - secesija. Neustadt ima brojne građevine koje su proglašene za spomenik kulture, od kojih su neke: